Z A P I S N I K

6. sjednice održane dana 31. kolovoza 2017., s početkom u 8:30 sati, u uredu ravnateljice.

Predsjedavatelj sjednice je predsjednik Školskog odbora Željko Balog.

NAZOČNI: Željko Balog, David Modrušan, Davor Žufić, Dragan Poropat i Đeni Gržević te ravnateljica Ingrid Sau, po službenoj dužnosti

IZOČNI: Silva Pokrajac i Marinela Bašić, opravdano

Predsjednik konstatira da sjednici prisustvuje većina članova školskog odbora.

Predložen je slijedeći

D n e v n i r e d :

1. Verifikacija zapisnika prethodnih sjednica (predsj.)

2. Izmjene i dopune Pravilnika o provedbi postupaka jednostavne nabave (tajnica)

3. Suglasnost za sporazumni prekid radnog odnosa (ravnateljica)

4. Suglasnost za prijem u radni odnos (ravnateljica)

AD 1.

Svi članovi školskog odbora, uz poziv, dobili su i zapisnike sa dvije prethodne

sjednice.

Primjedbi nije bilo.

Jednoglasno je donijeta

O D L U K A

Usvajaju se zapisnici sa prethodnih sjednica.

AD 2.

Jednoglasno se donosi

ODLUKAU O IZMJENAMA I DOPUNAMA

PRAVILNIKA O PROVEDBI POSTUPAKA JEDNOSTAVNE NABAVE

ROBA, USLUGA I RADOVA

Članak 1.

U članku 1. dodaje se stavak 2. koji glasi:

˝Prilikom provedbe postupaka jednostavne nabave iz ovog Pravilnika, Škola je obvezna u odnosu na sve gospodarske subjekte voditi računa o načelima javne nabave i mogućnosti primjene elektroničkih sredstava komunikacije.˝

Dosadašnji stavci 2., 3. i 4. postaju stavci 3.,4. i 5.

Članak 2.

U članku 7., stavku 1. , alineji 1. riječi ˝jednaka ili manja˝ zamjenjuje se riječju ˝manja˝.

U alineji 2. riječ ˝veća˝ zamjenjuje se riječima ˝jednaka ili veća˝ te se brojke ˝ 70.000,00 ˝ zamjenjuju brojkama ˝ 100.000,00 ˝.

U alineji 3. riječi i brojke ˝veća od 70.000,00 kuna, a manja od 200.000,00 kuna kod nabave roba i usluga i 500.000,00 kuna kod nabave radova˝ zamjenjuju riječima i brojkama ˝jednaka ili veća od 100.000,00 kuna,a manja od 200.000,00 kuna kod nabave roba i usluga odn. manje od 500.000,00 kuna kod nabave radova˝.

Članak 3.

U članku 8. stavku 1. riječi ˝jednaka ili manja˝ zamjenjuju se riječju ˝manje˝.

U stavku 4. riječi ˝jednaka ili manje˝ zamjenjuje se riječju ˝manje˝.

Članak 4.

U 3. podnaslovu 4. naslova ispred članka 9. riječi i brojke ˝veće od 20.000,00 kuna i do 70.000,00 kuna˝ zamjenjuju riječima i brojkama˝ jednaka ili veće od 20.000,00 kuna i manje od 100.000,00 kuna˝.

Članak 5.

U članku 9. stavku 1. brojke ˝ 70.000,00 ˝ zamjenjuju sa brojkama ˝100.000,00 ˝.

Stavak 6. mijenja se i glasi:

˝ U pripremi i provedbi postupka sudjeluje povjerenstvo od najmanje dvije ovlaštene osobe imenovane od strane ravnatelja Škole.˝

U stavku 7. brojke ˝ 70.000,00 ˝ zamjenjuju sa brojkama ˝ 100.000,00 ˝.

Članak 6.

Četvrti podnaslov 4. naslova ispred članka 10. mijenja se i glasi:

˝ Provođenje postupka jednostavne nabave procijenjene vrijednosti jednako ili veće od 100.000,00 kuna, a manje od 200.000,00 kuna kod nabave roba i usluga odn. manje od 500.000,00 kuna kod nabave radova˝.

Članak 7.

U članku 10. stavku 1. riječi i brojke ˝veće od 70.000,00 kuna˝ zamjenjuje se riječima i brojkama ˝jednako ili veće od 100.000,00 kuna˝, a riječi i brojke ˝do 500.000,00 kuna˝ zamjenjuju riječima i brojkama ˝manje od 500.000,00 kuna˝.

Iza članka 3. dodaje se članak 4. koji glasi:

˝U pripremi i provedbi postupka sudjeluje povjerenstvo od najmanje (2) dvije ovlaštene osobe imenovane od strane ravnatelja Škole˝.

Dosadašnji stavci 5.,6. i 7. postaju stavci 6.,7. i 8.

Članak 8.

U članku 13. iza stavka 1. dodaje se stavak 2. koji glasi:

˝Osnove za isključenje gospodarskog subjekta, kriterije za odabir gospodarskog subjekta, jamstva i ostale zahtjeve i uvjete navedene u pozivu, utvrđuje se u slučaju kada je ispunjavanje tih uvjeta potrebno za ocjenu sposobnosti ponuditelja za izvršenje određenog ugovora/narudžbenice˝.

Članak 9.

Dodaje se 5. naslov iza članka 13. koji glasi:

˝Dokumentacija u postupku jednostavne nabave˝.

Članak 10.

Dodaje se 1. podnaslov 5. naslova ispred članka 14. koji glasi:

˝Poziv˝.

Članak 11.

Dosadašnji podnaslov 6. ispred članka 14. prelazi u 2. podnaslov 5. naslova.

Članak 14. je novi a svi dosadašnji članci od članka 14. povlače se za jedan naprijed i to od članka 15. do članka 24.

Članak 12.

Novi članak 14. glasi:

˝ (1) Poziv na dostavu ponude mora biti jasan,razumljiv i nedvojben, te je izrađen na način da sadrži sve potrebne podatke koji ponuditelju omogućavaju izradu i dostavu ponude.

(2) Poziv za dostavu ponuda mora obavezno sadržavati osnovne smjernice izrade i dostave ponuda,kriterij odabira,potrebu jamstva,te obveznu dostavu dokaza pravne i poslovne sposobnosti ponuditelja ( upis u sudski,obrtni,strukovni ili drugi odgovarajući registar države sjedišta gospodarskog subjekta).

(3) Pozivu se može priložiti i dodatna dokumentacija (npr. skice,nacrti,planovi,projekti,studije i slični dokumenti, na temelju kojih su izrađeni troškovnici ili projektni zadaci).

(4) Poziv može sadržavati obrasce, predloške zahtijevanih dokumenata, izjave i sl.

(5) Sadržaj poziva za dostavu ponuda utvrđuje se ovisno o predmetu jednostavne nabave.˝

Članak 13.

Dosadašnji članak 14. postaje članak 15. te se dodavaju prva dva stavka :

˝(1) Ponude se dostavljaju u skladu s načinom određenim u pozivu na dostavu ponude.

(2) Rok za dostavu ponuda mora biti primjeren predmetu nabave i ne smije biti kraći od osam dana od dana slanja poziva na dostavu ponuda, osim u slučaju žurne nabave.˝

Stavak 1. postaje stavak 3. te se brojke ˝ 70.000,00˝ zamjenjuju brojkama ˝100.000,00 ˝.

Stavak 2. postaje stavak 4. te se brojke ˝ 70.000,00 ˝ zamjenjuju brojkama ˝ 100.000,00 ˝.

Članak 14.

Dosadašnji podnaslovi 7.,8.,9.,10. od četvrtog naslova postaju podnaslovi 3.,4.,5. i 6. od petog naslova.

Članak 15.

U dosadašnjem članku 15. koji postaje članak 16. u stavku 1. brojke ˝ 70.000,00 ˝ zamjenjuju se brojkama

˝ 100.000,00 ˝.

U stavku 3. briše se zadnja rečenica.

Članak 16.

U dosadašnjem članku 16. koji postaje članak 17.u stavku 2. iza riječi ˝koristiti˝ dodaje se: ˝i različiti kriteriji povezani s predmetom nabave˝, a iza riječi ˝rok izvršenja ˝ dodaje se ˝ jamstveni rok i dr.˝ a preostali dio rečenice se briše.

Dodavaju se novi stavci 3. i 4.koji glase:

˝ (3) Ovlaštene osobe u postupku jednostavne nabave vode zapisnik o otvaranju,pregledu i rangiranju ponuda te predlažu odabir ponude prema kriterijima za odabir iz st.1. i 2. ovog članka.

(4) Ovlaštene osobe mogu pristupiti izradi zapisnika o otvaranju,pregledu i rangiranju ponuda odmah p o zaprimanju svih ponuda kojima je upućen Poziv ili po zaprimanju obavijesti pozvanog ponuditelja da se ne namjeravaju natjecati, ako poziv nije objavljen na internetskim stranicama škole.˝

Dosadašnji stavci 3. i 4. postaju stavci 5. i 6.

Članak 17.

U dosadašnjem članku 17. koji postaje članak 18.u stavku 1. zamjenjuju se brojke ˝70.000,00˝ sa brojkama ˝100.000,00 ˝

Članak 18.

U dosadašnjem članku 18. koji postaje članak 19. u stavku 1. zamjenjuju se brojke ˝70.000,00 ˝ sa brojkama ˝100.000,00˝.

Članak 19.

Peti naslov ˝Prijelazne i završne odredbe˝ postaje šesti naslov.

AD 3.

Ravnateljica je izvjestila da su dvije nastavnice zatražile sporazumni prekid radnog odnosa i to: Sanja Bokun, prof. fizike zbog odlaska na drugo radno mjesto i Elvira Mustajbašić, prof. ekonomske grupe predmeta zbog odlaska u mirovinu prije navršavanja 65 godina života.

Jednoglasno se daje

SUGLASNOST

Sporazumno se prekida radni odnos sa Sanjom Bokun, prof. fizike i Elvirom Mustajbašić, prof. ekonomske grupe predmeta, s danom 31. kolovoza 2017.

AD 4.

Dana 14. kolovoza 2017. objavljen je NATJEČAJ o zasnivanju radnog odnosa nastavnika u Zavodu za zapošljavanje, na web stranici Škole kao i na oglasnoj ploči Škole koji je bio otvoren do 22. kolovoza 2017.

.

Jednoglasno se daje

SUGLASNOST

Sklapaju se ugovori o radu sa slijedećim nastavnicima:

1. Monikom Marković, 40 sati rada tjedno, a najduže na 5 mjeseci. Početak rada 4.9.2017.

2. Lejom Damijanić, 40 sati rada tjedno, na određeno vrijeme, a najduže na 5 mjeseci. Početak rada 4.9.2017.

3. Sarom Dabić, 10 sati rada tjedno, na određeno vrijeme – zamjena. Početak rada 18.9.2017.

4. Anom Pranjić, 40 sati rada tjedno, na određeno – zamjena. Početak rada 4.9.2017.

Sjednica je zaključena u 9:10 sati.

KLASA: 003-04/17-01/10

URBROJ: 2171-08-09-17-01

ZAPISNIČAR: PREDSJEDNIK ŠKOL.ODBORA:

Janja Rogić, tajnica Željko Balog, prof.